C 157/10
SL
Uradni list Evropske unije
3.5.2023
42. poziva prihodnje špansko predsedstvo, naj organizira razpravo na visoki ravni o spodbudah, ki so potrebne na ravni EU za pravočasno uresničevanje ciljev trajnostnega razvoja.
Ta razprava bi morala potekati na ministrski ravni v Svetu za splošne zadeve in Evropski komisiji poslati jasno sporočilo o tem, kako pomembni so cilji trajnostnega razvoja; Izzivi in nadaljnji ukrepi
43. poudarja, da je treba bolje povezati cilje trajnostnega razvoja ter nacionalne načrte za okrevanje in odpornost, saj je za 47 % mest in regij financiranje glavna ovira pri uresničevanju ciljev trajnostnega razvoja (7), pri čemer je državam članicam še vedno na voljo 225 milijard EUR iz mehanizma za okrevanje in odpornost; 44. prav tako spodbuja vse ravni upravljanja, naj cilje trajnostnega razvoja vključijo v svoje proračunske in finančne instrumente, da bi odpravili vrzel v financiranju; 45. poudarja, kako pomembna je podpora EU za razvoj dejavnosti usposabljanja in krepitve zmogljivosti, saj so zmogljivosti tako z vidika znanja in spretnosti kot osebja izziv za 44 % mest in regij (8); 46. poziva mala in srednja podjetja (MSP), naj v svojih podjetjih razvijejo in izvajajo trajnostne strategije, saj jih ima trenutno le 24 % konkretne načrte za zmanjšanje ogljičnega odtisa (9); poudarja, da je treba pri tem podpreti MSP ter okrepiti ustrezne ukrepe na evropski, nacionalni, regionalni in lokalni ravni; 47. poziva k boljšemu in bolj strukturiranemu usklajevanju med ravnmi upravljanja, pri katerem bi EU bila zgled, med drugim z bolj vključujočim upravljanjem evropskega semestra in strukturiranim dialogom z deležniki o ciljih trajnostnega razvoja; 48. poziva institucije EU, naj pri obveščanju o ciljih trajnostnega razvoja prevzamejo močnejšo vodilno vlogo.
Vsi deležniki niso seznanjeni z okvirom, zato bi lahko prednostno obravnavanje ciljev trajnostnega razvoja na ravni EU in nacionalni ravni prispevalo h krepitvi politične zavezanosti na vseh ravneh in nadaljnjemu ozaveščanju o ciljih trajnostnega razvoja na kraju samem; 49. na podlagi priporočil OECD priporoča, da se cilji trajnostnega razvoja uporabijo za prednostno izvajanje evropskega stebra socialnih pravic, izboljšanje socialnih in skupnostnih storitev za socialno ogrožene skupine, spodbujanje razogljičenja stavb, razširitev trajnostne infrastrukture za kolesarje, pešce in električna vozila ter povečanje sodelovanja deležnikov pri lokalizaciji ciljev trajnostnega razvoja za okrevanje; 50.
meni, da bi morala Komisija nujno pripraviti predlog za vzpostavitev socialne taksonomije, ki bi dopolnila zeleno taksonomijo kot prispevek k izvajanju zelenega dogovora.
Brez socialne taksonomije vlagatelji in podjetja nimajo jasnih smernic o tem, kaj je mogoče razumeti kot naložbo s socialno dodano vrednostjo.
Zaradi tega je težko financirati socialno usmerjene dejavnosti v zdravstvu, pri zagotavljanju socialnih stanovanj, socialnih storitvah itd.; 51. predlaga, da institucije in države članice EU podprejo in financirajo začetek pobud za usposabljanje in izobraževanje, da bi spodbudili krepitev zmogljivosti javnih subjektov in zasebnih organizacij pri oblikovanju in izvajanju poročil in strateških načrtov o ciljih trajnostnega razvoja; 52. poudarja, da je izobraževanje temeljna pravica, ne glede na finančne zmožnosti, in nadalje predlaga ravnem upravljanja, pristojnim za šolstvo, da v učne načrte od vrtca do univerze uvedejo več konceptov trajnostnega razvoja; 53. predlaga začetek medinstitucionalne komunikacijske kampanje EU, ki bo izpolnjevanje ciljev trajnostnega razvoja jasno povezala z izboljšanjem kakovosti življenja državljank in državljanov na vseh ozemljih;
(7) (8) (9)
OECD (2022), The Sustainable Development Goals as a framework for COVID-19 recovery in cities and regions (Cilji trajnostnega razvoja kot okvir za okrevanje po pandemiji COVID-19 v mestih in regijah), OECD Regional Development Papers (Delovni dokumenti OECD za regionalni razvoj), št.
26, OECD Publishing, Pariz.
OECD (2022), The Sustainable Development Goals as a framework for COVID-19 recovery in cities and regions (Cilji trajnostnega razvoja kot okvir za okrevanje po pandemiji COVID-19 v mestih in regijah), OECD Regional Development Papers (Delovni dokumenti OECD za regionalni razvoj), št.
26, OECD Publishing, Pariz.
Evropska komisija, 2022: Eurobarometer: EU SMEs working towards sustainability (MSP v EU si prizadevajo za trajnostnost): https://single-market-economy.ec.europa.eu/news/eurobarometer-eu-smes-working-towards-sustainability-2022-03-28_en.